b'\n_START_ARTICLE_\nDiego Mart\xc3\xadn Gabriel\n_START_SECTION_\nBiografia\n_START_PARAGRAPH_\nFinalitzats els seus estudis secundaris, es va matricular a la Universitat per estudiar Dret, carrera que no va acabar, ja que va decidir dedicar-se a la interpretaci\xc3\xb3 i preparar-se per a aix\xc3\xb2. Va fer alguns cursos d\'interpretaci\xc3\xb3 i seguidament es va matricular a l\'escola de Juan Carlos Corazza. Despr\xc3\xa9s va complementar la seva formaci\xc3\xb3 amb cursos de veu, de moviment, d\'expressi\xc3\xb3, i fins i tot de direcci\xc3\xb3 esc\xc3\xa8nica._NEWLINE_El seu debut professional va tenir lloc al teatre, concretament l\'any 1995 amb l\'obra de Moli\xc3\xa8re El avaro. Seguidament, l\'actor ha anat actuant de manera regular sobre dels escenaris, on l\'hem vist protagonitzant muntatges com Camino de Wolokamks, El tiempo y los conway, Ronda para dos mujeres y dos hombres, Ser o no ser o Los hijos se han dormido. L\'any 1998 va debutar en el cinema, amb un petit paper en la pel\xc2\xb7l\xc3\xadcula Resultado final de Juan Antonio Bardem. Aquest mateix any, interv\xc3\xa9 tamb\xc3\xa9 en un curtmetratge, Qui\xc3\xa9reme._NEWLINE_Ja l\'any 2001 treballa en la seva segona pel\xc2\xb7l\xc3\xadcula, D\xc3\xadas de f\xc3\xbatbol de David Serrano de la Pe\xc3\xb1a. En la seva filmografia trobem t\xc3\xadtols de qualitat com Los Borgia, D\xc3\xadas de cine, P\xc3\xa1jaros de papel, Tres metros sobre el cielo, Una hora m\xc3\xa1s en Canarias o REC G\xc3\xa9nesis. Quant a la pantalla petita, mitj\xc3\xa0 en el qual m\xc3\xa9s se li coneix, va comen\xc3\xa7ar participant en petits papers de s\xc3\xa8ries com Periodistas, Compa\xc3\xb1eros o Siete vidas, i l\'any 2000 aconsegueix un paper fix en Polic\xc3\xadas, en el coraz\xc3\xb3n de la calle, s\xc3\xa8rie en la qual interpreta a "Jaime Castro" fins a l\'any 2003._NEWLINE_Aquest any (2003) s\'incorpora a una altra s\xc3\xa8rie d\'\xc3\xa8xit, Aqu\xc3\xad no hay quien viva, on d\xc3\xb3na vida a "Carlos", el va interpretar  fins a l\'any 2006. L\'any 2007, i fins al 2009, Diego va protagonitzar la s\xc3\xa8rie Hermanos y detectives, donant vida a "Daniel Montero", i l\'any 2010 va participar en la producci\xc3\xb3 La Duquesa, en el paper de Carlos Fitz-James Stuart y Mart\xc3\xadnez de Irujo, que va repetir l\'any 2011 a La Duquesa II. _NEWLINE_En els anys 2010 i 2011 l\'actor s\'incorpora al repartiment de la s\xc3\xa8rie Doctor Mateo com "Nicol\xc3\xa1s Yubero", m\xc3\xa9s conegut com a "Nico", i el 2012 va treballar a Fr\xc3\xa1giles com "Ulisses". Diego ha guanyat el Premi Zapping al millor actor per la seva interpretaci\xc3\xb3 a la s\xc3\xa8rie Hermanos y detectives, pel qual tamb\xc3\xa9 va ser nominat al Premi al millor actor protagonista de televisi\xc3\xb3 per part de la Uni\xc3\xb3 d\'Actors.'